62019CJ0730_INF
Решение на Съда (седми състав) от 12 май 2022 г. —Комисия/България (Пределно допустими стойности — SO2)
(Дело C‑730/19) (
1
)
„Неизпълнение на задължения от държава членка — Околна среда — Директива 2008/50/ЕО — Качество на атмосферния въздух — Член 13, параграф 1 и приложение XI — Систематично и постоянно превишаване на пределно допустимите стойности за серен диоксид (SO2) в зона BG 0006 (Югоизточна), България — Член 23, параграф 1 и приложение XV — „Възможно най-кратък“ период на превишаване — Подходящи мерки“
1.
Иск за установяване на неизпълнение на задължения — Предмет на спора — Определяне по време на досъдебната процедура — Изменение поради промяна в правото на Съюза — Допустимост — Условия
(член 258 ДФЕС; член 13, параграф 1 от Директива 2008/50 на Европейския парламент и на Съвета и приложение XI към нея; член 3 от Директива 1999/30 на Съвета и приложение I към нея)
(вж. т. 60)
2.
Иск за установяване на неизпълнение на задължения — Предмет на спора — Определяне по време на досъдебната процедура — Отчитане на факти, настъпили след приемането на мотивираното становище — Условия — Факти от същото естество и съставляващи същото поведение като първоначално посочените
(член 258 ДФЕС)
(вж. т. 61)
3.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Системно и трайно превишаване — Неизпълнение на задължения
(член 13, параграф 1 от Директива 2008/50 на Европейския парламент и на Съвета и приложение XI към нея)
(вж. т. 62—71 и 76; т. 1 от диспозитива)
4.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Серен диоксид — Надвишаване — Критерии за оценяване — Превишаване на пределно допустима стойност, измерено в отделен пункт за вземане на проби — Допустимост
(член 13, параграф 1 и член 23, параграф 1 от Директива 2008/50 на Европейския парламент и на Съвета и приложение XI към нея)
(вж. т. 72)
5.
Иск за установяване на неизпълнение на задължения — Обективен характер — Причина за неизпълнението на задължения — Липса на последици
(член 258 ДФЕС)
(вж. т. 77)
6.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Серен диоксид — Надвишаване — Последици — Задължение на държавата членка да изготви коригиращ план за действие — Неприемане в своевременен срок на подходящи и ефикасни мерки, които да гарантират възможно най-кратък период на превишаване — Неизпълнение на задължения
(член 13, параграф 1 и член 23, параграф 1 от Директива 2008/50 на Европейския парламент и на Съвета и приложения XI и XV към нея)
(вж. т. 128—142; т. 1 от диспозитива)
7.
Околна среда — Атмосферно замърсяване — Качество на атмосферния въздух — Директива 2008/50 — Превишаване на пределно допустимите стойности за качеството на въздуха — Задължение за изготвяне на коригиращ план за действие — Срок — Определяне на твърде дълъг срок — Недопустимост — Неизпълнение на задължения
(член 23, параграф 1 от Директива 2008/50 на Европейския парламент и на Съвета)
(вж. т. 145—147)
Диспозитив
1)
Република България
не е изпълнила задълженията си по член 13, параграф 1 от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа във връзка с приложение XI към нея, като не е гарантирала в зона BG 0006 (Югоизточна) да не се превишават систематично и постоянно, от една страна, от 2007 г. до 2018 г. включително, почасовата пределно допустима стойност за серен диоксид (SO2) и от друга, от 2007 г. до 2018 г. включително, с изключение на 2010 г. и 2012 г., дневната пределно допустима стойност за този замърсител, и
не е изпълнила задълженията си по член 23, параграф 1 от посочената директива във връзка с раздел А от приложение XV към нея, като не е приела, считано от 11 юни 2010 г., подходящи мерки, за да гарантира спазването на пределно допустимите стойности за SO2 в тази зона, и по-специално като не е гарантирала, че плановете за качеството на въздуха предвиждат подходящи мерки, така че периодът на превишаване на тези пределно допустими стойности да бъде възможно най-кратък.
2)
Осъжда Република България да заплати съдебните разноски.
(
1
)	ОВ C 399, 25.11.2019 г.